Eesti on jaganud kogemust nii avaliku sektori reformimiseks (s.h. ametkondliku töö tõhustamiseks) kui ka e-struktuuride ülesehitamiseks ning rakendamiseks. Aastatel 2007-2011 teostus Moldovas UNDP poolt koordineeritav projekt Moldova välis-ja eurointegratsiooni ministeeriumi institutsionaalse võimekuse tõstmiseks, millega toetati ametnike koolitusi, ministeeriumi personalitöö süsteemsemaks muutmist, uue dokumendihalduse süsteemi ettevalmistamist jmt. 2010.a. projektid hõlmasid nii majandusvaldkondi (s.h.  maksundust), haridust, põllumajandust ja regionaalpoliitikat (nt. maaelu jätkusuutlik planeerimine) kui ka julgeolekut (piirivalve tutvustas Eesti maismaapiiri kaitse kogemust). Kaasates nii õppe-kui ka ametiasutusi ning erasektorit.